اقتصاد باخانی نیهاد زیبکجی، 2017نین تورکیه‌نین اکونومیک بؤیومه‌ده شاهلانیش ایلی اولاجاغینی سؤیله‌دی.
دنیزلی‌ده دانیشان زیبکجی، کرئدی درجه‌لندیرمه قورولوشو مودیزین تورکیه‌نین 2017.جی ایل اوچون اقتصادی آرتیش گؤسترگه‌لرینه دایر آچیقلاما‌لارینا دقت چکدی.
زیبکجی،
"مودیز، تورکیه‌نین قالخینما رقم‌لرینی ایکینجی دفعه گؤزدن گئچیریر. ایکینجی دؤردده‌بیر بؤیومه رقملری 11-12 سپتامبردا آچیقلانا‌جاق. تورکیه اوچونجو دؤردده‌بیرده 7‌لیک، 7،5لیک بؤیومه یاخالایاجاق. صادرات رقم‌لری ده گؤزلنتی‌لرین اوزرینده گله‌جک" دئدی.
زیبکجی،اولوسلارآراسی پول صاندیغی‌نین، ساتین آلما گوجونه گؤره تورکیه‌نین دونیانین 13.جو بؤیوک اقتصادی اولدوغونو اؤتن هفته آچیقلادیغینی خاطیرلادا‌راق، تورکیه‌نین، دونیانین ایلک 10 بؤیوک اقتصادیندان بیری، آوروپانین دا ایلک اوچ اقتصادیندان بیری هدفینی یاخالایاجاغینی سؤیله‌دی.
